《遣兴》
明代·高俨

不觉风流换少年，花开花落笑花前。名能累我身虽远，贫不干人世莫怜。

日晚驱云开竹户，春晴引杖听山泉。此中兴味谁能会，试问逍遥李谪仙。

作者简介：（1616—?）明末清初广东新会人，字望公。工诗画，善草书。明亡后与陈子升、王邦畿有偕隐之约。晚年画益进，能于月下作画，朱彝尊甚称之。有《独善堂集》。